stanford-oval/wikipedia huggingface dataset:
สโมสรกีฬาอัสซัดด์

สโมสรกีฬาอัสซัดด์ (อาหรับ: نادي السد الرياضي,) เป็นสโมสรกีฬาของประเทศกาตาร์ ตั้งอยู่ที่เขตอัสซัดด์ เมืองโดฮา โดยกีฬาที่โดดเด่นที่สุดของสโมสรคือฟุตบอล แข่งขันในกาตาร์สตาส์ลีก ลีกฟุตบอลระดับสูงสุดในกาตาร์ ในท้องถิ่นเป็นที่รู้จักกันในชื่อเล่น "Al Zaeem" ซึ่งแปลว่า "เดอะบอส" เป็นที่รู้จักในฐานะทีมที่ดีที่สุดในกาตาร์และเป็นทีมเดียวจากกาตาร์ที่คว้าแชมป์เอเอฟซีแชมเปียนส์ลีกในเอเชีย นอกจากฟุตบอลแล้ว สโมสรยังมีทีมกีฬาแฮนด์บอล บาสเก็ตบอล วอลเลย์บอล เทเบิลเทนนิส และกรีฑาอีกด้วย อัสซัดด์เป็นสโมสรกีฬาที่ประสบความสำเร็จมากที่สุดในประเทศ และมีสถิติการแข่งขันฟุตบอลระดับประเทศถึง 57 รายการ
จุดเริ่มต้นของแนวคิดในการก่อตั้งสโมสรมาจากนักเรียนของอัลอัตติยาห์ที่เก่งด้านฟุตบอล แต่ไม่ต้องการเข้าร่วมสโมสรฟุตบอลใด ๆ ที่มีอยู่ หลังจากปรึกษาหารือกับรัฐมนตรีว่าการกระทรวงเยาวชนและกีฬาแล้ว ครอบครัวอัลอัตติยาห์ตัดสินใจสร้างทีมกาตาร์ที่ชื่อว่าอัสซัดด์ อาลี บิน ฮะมัด อัลอัตติยาห์ ก่อตั้งสโมสรเมื่อวันที่ 21 ตุลาคม ค.ศ. 1969 ในเมืองหลวงของกาตาร์ เขาตั้งชื่อสโมสรนี้ว่าอัสซัดด์ เพราะเขาเกิดและเติบโตที่นั่น
ในฤดูกาล 1989 พวกเขาเป็นสโมสรจากอาหรับสโมสรแรกที่คว้าชัยชนะในการแข่งขันฟุตบอลชิงแชมป์สโมสรเอเชีย โดยเอาชนะ Al Rasheed สโมสรจากอิรักด้วยกฎประตูทีมเยือน ยี่สิบสองปีต่อมา พวกเขาคว้าแชมป์เอเชียนแชมเปียนส์ลีก 2011 และได้เข้าไปเล่นในฟุตบอลชิงแชมป์สโมสรโลก 2011 ซึ่งจบอันดับสาม และยังได้เข้าไปเล่นในฟุตบอลชิงแชมป์สโมสรโลก 2019โดยอัตโนมัติในฐานะสโมสรเจ้าภาพ ซึ่งจบอันดับที่หก
โดโรธี ฮอดจ์กิน

| โดโรธี ฮอดจ์กิน |
| --- | --- |
โดโรธี ฮอดจ์กิน
เกิด: โดโรธี แมรี โครว์ฟุต 12 พฤษภาคม ค.ศ. 1910(1910-05-12) ไคโร อียิปต์
เสียชีวิต: 29 กรกฎาคม ค.ศ. 1994(1994-07-29) (84 ปี) อิลมิงตัน วอริกเชอร์ อังกฤษ
สัญชาติ: บริติช
ศิษย์เก่า:   มหาวิทยาลัยออกซฟอร์ด  มหาวิทยาลัยเคมบริดจ์ 
มีชื่อเสียงจาก:   พัฒนาวิธีผลิกศาสตร์โปรตีน  อธิบายโครงสร้างอินซูลิน 
รางวัล:   ภาคีสมาชิกราชสมาคมแห่งลอนดอน (ค.ศ. 1947)  เหรียญรอยัล (ค.ศ. 1956)  รางวัลโนเบลสาขาเคมี (ค.ศ. 1964)  ภาคีสมาชิกองค์การอณูชีววิทยายุโรป (ค.ศ. 1970)  เหรียญโคพลีย์ (ค.ศ. 1976)  เหรียญทองโลโมโนซอฟ (ค.ศ. 1982) 
อาชีพทางวิทยาศาสตร์
สาขา:   ชีวเคมี  ผลิกศาสตร์รังสีเอกซ์ 
อาจารย์ที่ปรึกษาในระดับปริญญาเอก: จอห์น เดสมอนด์ เบอร์นอล
ลูกศิษย์ในระดับปริญญาเอก:   ทอม บลันเดลล์ 
ลูกศิษย์ที่มีชื่อเสียงอื่น ๆ:   มาร์กาเรต แทตเชอร์  กาย ดอดสัน (หลังปริญญาเอก) 
 
โดโรธี แมรี ฮอดจ์กิน (อังกฤษ: Dorothy Mary Hodgkin; 12 พฤษภาคม ค.ศ. 1910 – 29 กรกฎาคม ค.ศ. 1994) หรือ โดโรธี โครว์ฟุต ฮอดจ์กิน (Dorothy Crowfoot Hodgkin) หรือ โดโรธี ฮอดจ์กิน (Dorothy Hodgkin) เป็นนักชีวเคมีชาวบริติช เป็นผู้พัฒนาเทคนิกผลิกศาสตร์รังสีเอกซ์เพื่ออธิบายโครงสร้างสารชีวโมเลกุล เธอได้รับรางวัลโนเบลสาขาเคมีประจำปี ค.ศ. 1964
ประวัติ

โดโรธี แมรี โครว์ฟุตเกิดที่กรุงไคโร ประเทศอียิปต์ ในปี ค.ศ. 1910 เป็นบุตรสาวของจอห์น วินเทอร์ โครว์ฟุตและเกรซ แมรี โครว์ฟุต (นามสกุลเดิม ฮูด) บิดามารดาของฮอดจ์กินเป็นนักโบราณคดีที่ทำงานในอียิปต์ ในปี ค.ศ. 1921 ฮอดจ์กินเข้าเรียนที่โรงเรียนมัธยมเซอร์จอห์น ลีแมนในเมืองเบคเคิลส์ ส่วนบิดามารดาของเธอย้ายไปทำงานที่เมืองคาร์ทูม ฮอดจ์กินสนใจด้านเคมีตั้งแต่เด็กและได้รับการสนับสนุนจากครอบครัว เมื่ออายุได้ 18 ปี เธอเรียนต่อด้านเคมีที่มหาวิทยาลัยออกซฟอร์ด (วิทยาลัยซอเมอร์วิลล์) ต่อมาในปี ค.ศ. 1932 ฮอดจ์กินเรียนจบด้วยเกียรตินิยมอันดับหนึ่ง เป็นสตรีคนที่สามที่ได้รับเกียรตินี้
ฮอดจ์กินเรียนต่อปริญญาเอกที่มหาวิทยาลัยเคมบริดจ์และศึกษาคุณสมบัติของรังสีเอกซ์เพื่อใช้อธิบายโครงสร้างของโปรตีน เธอและอาจารย์ที่ปรึกษา จอห์น เดสมอนด์ เบอร์นอล เริ่มใช้วิธีนี้ในการศึกษาโครงสร้างของเปปซิน ในปี ค.ศ. 1933 ฮอดจ์กินได้รับตำแหน่งนักวิจัยที่วิทยาลัยซอเมอร์วิลล์และย้ายกลับไปออกซฟอร์ดในปีต่อมา เธอทำงานเป็นนักวิจัยและอาจารย์สอนวิชาเคมีที่วิทยาลัยจนถึงปี ค.ศ. 1977 มีลูกศิษย์ที่มีชื่อเสียงเช่น มาร์กาเรต แทตเชอร์ นายกรัฐมนตรีแห่งสหราชอาณาจักร ต่อมาในปี ค.ศ. 1960 เธอดำรงตำแหน่งศาสตราจารย์วิจัยวูล์ฟสันของราชสมาคมแห่งลอนดอน ฮอดจ์กินดำรงตำแหน่งนี้ถึงปี ค.ศ. 1970
ฮอดจ์กินเป็นที่รู้จักในฐานะผู้ค้นพบโครงสร้างชีวโมเลกุลสามมิติและพัฒนาเทคนิกผลิกศาสตร์รังสีเอกซ์ โดยในปี ค.ศ. 1945 เธอกับซี. เอช. คาร์ลิเซิลตีพิมพ์ผลงานโครงสร้างของสารสเตียรอยด์ คอเลสเตอริลไอโอไดด์ ในปีเดียวกัน ฮอดจ์กินอธิบายโครงสร้างของเพนิซิลลิน แต่ผลงานนี้ได้รับการตีพิมพ์ในอีก 4 ปีต่อมา ในปี ค.ศ. 1948 เธอศึกษาวิตามินบี12 ซึ่งในขณะนั้นยังไม่มีใครสามารถอธิบายโครงสร้างได้ ฮอดจ์กินประสบความสำเร็จในการอธิบายโครงสร้างของวิตามินบี12 โดยใช้รังสีเอกซ์ เธอตีพิมพ์ผลงานในปี ค.ศ. 1955 ผลงานนี้ทำให้เธอได้รับรางวัลโนเบลสาขาเคมีในปี ค.ศ. 1964 เป็นสตรีคนที่สามที่ได้รับรางวัลนี้ ในปี ค.ศ. 1969 ห้าปีหลังจากได้รับรางวัลโนเบล ฮอดจ์กินพัฒนาเทคนิกรังสีเอกซ์จนสามารถใช้อธิบายโครงสร้างของอินซูลินได้สำเร็จ ผลงานชิ้นนี้เป็นงานที่เธอเริ่มไว้ตั้งแต่ปี ค.ศ. 1934
ด้านชีวิตส่วนตัว ฮอดจ์กินเคยมีความสัมพันธ์กับจอห์น เดสมอนด์ เบอร์นอล อาจารย์ที่ปรึกษาของเธอ ต่อมาในปี ค.ศ. 1937 เธอแต่งงานกับทอมัส ไลโอเนล ฮอดจ์กิน นักประวัติศาสตร์แอฟริกาและอาจารย์ที่ออกซฟอร์ด ทั้งคู่มีบุตรด้วยกัน 3 คนชื่อ ลุค, เอลิซาเบธและโทบี  ฮอดจ์กินเสียชีวิตด้วยโรคหลอดเลือดสมองที่บ้านในวอริกเชอร์ ประเทศอังกฤษ ในปี ค.ศ. 1994
ฟอร์ตเวย์น

| ฟอร์ตเวย์น |
| --- | --- |
นคร
ดาวน์ทาวน์ของฟอร์ตเวย์นฟอร์ตเวย์นโรงละครเอมแบสซีศาลเทศมณฑลแอลเลนและ หอคอยลิงคอล์นแบงก์พาร์กวีวฟีลด์
   ธง ตรา
สมญา: "Summit City"; "City of Churches"; "City That Saved Itself"; "Magnet Wire Capital of the World"
คำขวัญ: Kekionga
thแผนที่ปฏิสัมพันธ์แสดงโครงเมืองฟอร์ตเวย์น
Fort Wayneแผนที่ปฏิสัมพันธ์แสดงโครงเมืองฟอร์ตเวย์นแสดงแผนที่IndianaFort WayneFort Wayne (สหรัฐ)แสดงแผนที่สหรัฐ
พิกัด: 41°05′20″N 85°09′41″W﻿ / ﻿41.08889°N 85.16139°W﻿ / 41.08889; -85.16139
ประเทศ:  สหรัฐ
รัฐ:  รัฐอินดีแอนา
เทศมณฑล: แอลเลน
เขตการปกครองท้องถิ่น: Aboite, Adams, Perry, Pleasant, St. Joseph, Washington, Wayne
ก่อตั้ง: ตุลาคม 1794
ตั้งเมือง: 3 มกราคม 1829
ตั้งนคร: 22 กุมภาพันธ์ 1840
ผู้ก่อตั้ง: Jean François Hamtramck
ตั้งชื่อจาก: Anthony Wayne
การปกครอง
 • ประเภท: นายกเทศมนตรี-สภา
 • นายกเทศมนตรี: Sharon Tucker (D)
 • Body: Fort Wayne City Council
 • State House:  Representatives Dan Leonard (R) Ben Smaltz (R) Phil GiaQuinta (D) Martin Carbaugh (R) Christopher Judy (R) Bob Morris (R) Casey Cox (R) 
 • State Senate:  Senators Dennis Kruse (R) Liz Brown (R) David Long (R) 
พื้นที่
 • นคร: 110.79 ตร.ไมล์ (286.95 ตร.กม.)
 • พื้นดิน: 110.57 ตร.ไมล์ (286.38 ตร.กม.)
 • พื้นน้ำ: 0.22 ตร.ไมล์ (0.56 ตร.กม.)
 • เขตเมือง: 135.25 ตร.ไมล์ (350.3 ตร.กม.)
 • รวมปริมณฑล: 1,368 ตร.ไมล์ (3,540 ตร.กม.)
ความสูง: 758 ฟุต (231 เมตร)
ประชากร (2020)
 • นคร: 265,974 คน
 • อันดับ: 1 ในเทศมณฑลแอลเลน 1st ในอินดีแอนาเหนือ 2 ในรัฐอินดีแอนา 83 ในสหรัฐ
 • ความหนาแน่น: 2,400 คน/ตร.ไมล์ (930 คน/ตร.กม.)
 • เขตเมือง: 335,934 (US: 121) คน
 • ความหนาแน่นเขตเมือง: 2,053.4 คน/ตร.ไมล์ (792.8 คน/ตร.กม.)
 • รวมปริมณฑล: 423,038 (US: 130) คน
 • CSA: 649,105 (US: 79)
เดมะนิม: Fort Wayner
เขตเวลา: UTC−05:00 (EST)
 • ฤดูร้อน  (เวลาออมแสง): UTC−04:00 (EDT)
รหัสไปรษณีย์:  ZIP codes 46802–46809, 46814–46816, 46818, 46819, 46825, 46835, 46845, 46850 
รหัสพื้นที่: 260
FIPS code: 18-25000
GNIS feature ID: 2394798
เว็บไซต์: cityoffortwayne.org
ฟอร์ตเวย์น (อังกฤษ: Fort Wayne) เป็นนครและที่ตั้งเทศมณฑลของเทศมณฑลแอลเลน รัฐอินดีแอนา สหรัฐอเมริกา เมืองนี้ตั้งอยู่ในภาคตะวันออกเฉียงเหนือของรัฐอินดีแอนา ห่างออกไป 18 ไมล์ (29 กิโลเมตร) ทางตะวันตกของชายแดนรัฐโอไฮโอ และ 50 ไมล์ (80 กิโลเมตร) ทางใต้ของชายแดนรัฐมิชิแกน จากการสำรวจสำมะโนประชากรปี 2020 เมืองนี้มีประชากร 263,886 คน เป็นเมืองที่มีประชากรมากเป็นอันดับ 2 ของรัฐอินดีแอนา รองจากอินเดียแนโพลิสและเป็นเมืองที่มีประชากรมากเป็นอันดับ 83 ในสหรัฐอเมริกา
ดาราจักรน้ำวน

| ดาราจักรน้ำวน |
| --- | --- |
ดาราจักรน้ำวน (M51A/B หรือ NGC 5194/5) 
ข้อมูลสังเกตการณ์ (ต้นยุคอ้างอิง J2000)
กลุ่มดาว: กลุ่มดาวสุนัขล่าเนื้อ
ไรต์แอสเซนชัน: 13h 29m 52.7s
เดคลิเนชัน: +47° 11′ 43″
การเคลื่อนไปทางแดง: 463 ± 3 km/s
ระยะทาง: 23 ± 4 Mly (7.1 ± 1.2 Mpc)
ความส่องสว่างปรากฏ (V): 8.4
ลักษณะเฉพาะ
ประเภท: SA (s) bc pec
ขนาดที่ชัดเจน (V): 11'.2 × 6'.9
ลักษณะเด่น: Interacting with NGC 5195
ชื่ออื่น
Question Mark Galaxy,  Rosse's Galaxy,  M51a,  NGC 5194,  UGC 8493,  PGC 47404,  VV 001a,  VV 403,  Arp 85,  GC 3572

ดาราจักรน้ำวน (อังกฤษ: Whirlpool Galaxy; บางครั้งรู้จักในชื่อ วัตถุเมสสิเยร์ M51a หรือ NGC 5194) เป็นดาราจักรชนิดก้นหอยที่เกิดอันตรกิริยาขนาดใหญ่ อยู่ในบริเวณกลุ่มดาวสุนัขล่าเนื้อ ห่างออกไปประมาณ 23 ล้านปีแสง นับเป็นหนึ่งในบรรดาดาราจักรชนิดก้นหอยที่มีชื่อเสียงมากที่สุดบนท้องฟ้า ดาราจักรนี้กับคู่ของมัน (ดาราจักร NGC 5195) สามารถสังเกตเห็นได้ง่ายโดยนักดาราศาสตร์สมัครเล่นทั่วไป โดยสามารถมองเห็นดาราจักรทั้งสองแห่งนี้ได้โดยกล้องสองตาธรรมดา สำหรับนักดาราศาสตร์อาชีพแล้ว ดาราจักรน้ำวนนี้ก็ยังเป็นวัตถุยอดนิยมสำหรับใช้ในการศึกษาทำความเข้าใจกับโครงสร้างของดาราจักร (โดยเฉพาะโครงสร้างส่วนที่เกี่ยวกับแขนกังหัน) และอันตรกิริยาระหว่างดาราจักร
แหล่งข้อมูลอื่น

StarDate: M51 Fact Sheet เก็บถาวร 2011-07-22 ที่ เวย์แบ็กแมชชีน
M51: Calar Alto Observatory เก็บถาวร 2015-04-07 ที่ เวย์แบ็กแมชชีน
SEDS: Spiral Galaxy M51 เก็บถาวร 2010-06-20 ที่ เวย์แบ็กแมชชีน
NASA's APOD: The Whirlpool Galaxy in Dust and Stars (4/10/01)
NightSkyInfo.com – The Whirlpool Galaxy
Whirlpool Galaxy at ESA/Hubble เก็บถาวร 2009-02-24 ที่ เวย์แบ็กแมชชีน
The Whirlpool Galaxy (Messier 51 (a) /NGC 5194)
M51 The Whirlpool Galaxy
ดาราจักรน้ำวน บน WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles and images
| ด ค กวัตถุท้องฟ้าของเมซีเย |
| --- | --- | --- |
| รายชื่อ |  M1  M2  M3  M4  M5  M6  M7  M8  M9  M10  M11  M12  M13  M14  M15  M16  M17  M18  M19  M20  M21  M22  M23  M24  M25  M26  M27  M28  M29  M30  M31  M32  M33  M34  M35  M36  M37  M38  M39  M40  M41  M42  M43  M44  M45  M46  M47  M48  M49  M50  M51  M52  M53  M54  M55  M56  M57  M58  M59  M60  M61  M62  M63  M64  M65  M66  M67  M68  M69  M70  M71  M72  M73  M74  M75  M76  M77  M78  M79  M80  M81  M82  M83  M84  M85  M86  M87  M88  M89  M90  M91  M92  M93  M94  M95  M96  M97  M98  M99  M100  M101  M102  M103  M104  M105  M106  M107  M108  M109  M110  |  |
| ดูเพิ่ม |  สารบัญแฟ้มทั่วไปของเนบิวลาและกระจุกดาว  วัตถุท้องฟ้าของเมซีเย  สารบัญแฟ้มดัชนี  สารบัญแฟ้มทั่วไปใหม่  สาร์บัญแฟ้มเฮอร์เชล 400  สารบัญแฟ้มคอลด์เวลล์  |  |
  หมวดหมู่   คอมมอนส์   สถานีย่อย 
แม่แบบ:Catalogs
พิกัด:  13h 29m 52.7s, +47° 11′ 43″
พระเจ้ามหาปัทมนันทะ

| พระเจ้ามหาปัทมนันทะ |
| --- | --- |
เหรียญเงิน 1 karshapana ของพระเจ้ามหาปัทมนันทะหรือบรรดาราชบุตรของพระองค์ ศตวรรษที่ 4 ก่อน ค.ศ.
จักรพรรดินันทะองค์ที่ 1
ครองราชย์: ป. 345 – 329 ปีก่อน ค.ศ.
ก่อนหน้า: พระเจ้ามหานันทิน
ถัดไป: พระเจ้าปัณฑก

สวรรคต: 329 ปีก่อน ค.ศ.
พระราชบุตร: พระราชโอรส 8 พระองค์ (รวมพระเจ้าธนนันทะ) โอรส 8 องค์ มีพระนาม ดังนี้: พระเจ้าปัณฑกนันทะ  พระเจ้าปัณฑุกตินันทะ  พระเจ้าภูตปาลนันทะ  พระเจ้าราษฎระปาลนันทะ  พระเจ้าโควิสารนันทะ  พระเจ้าทสสิทธิกนันทะ  พระเจ้าไกวารตนันทะ  พระเจ้ากาวินกนันทะ (พระราชบุตรกับพระสนม) 
ราชวงศ์: นันทะ
พระราชบิดา: พระเจ้ามหานันทิน
พระเจ้ามหาปัทมนันทะ (ฮินดี: महापद्म नन्द อักษรโรมัน: Mahapadma Nanda; IAST: Mahāpadmānanda; ป. กลางศตวรรษที่ 4 ก่อน ค.ศ.; สวรรคต 329 ปีก่อน ค.ศ.) เป็นจักรพรรดิองค์แรกแห่งจักรวรรดินันทะของอินเดียโบราณ ปุราณะบันทึกไว้ว่า พระองค์เป็นพระราชโอรสในพระเจ้ามหานันทิน กษัตริย์ศิศุนาคองค์สุดท้าย กับสตรีวรรณะศูทร ตำรานี้ยกให้พระองค์มีส่วนถึงการพิชิตที่ขยายจักรวรรดิอย่างกว้างขวางกว่าแคว้นมคธ แต่ละปุราณะระบุช่วงเวลาครองราชย์ของพระองค์ต่างกันเป็น 28 หรือ 88 ปี และระบุว่าพระราชโอรสทั้ง 8 ขึ้นครองราชย์ถัดจากพระองค์
ตำราพุทธไม่ได้พูดถึงพระองค์ และระบุพระนามผู้ปกครองนันทะองค์แรกเป็น Ugrasena โจรผู้ผันตัวเป็นกษัตริย์ที่มีพี่น้อง 8 คนดำรงตำแหน่งต่อ โดยคนสุดท้ายคือพระเจ้าธนนันทะ
รัชสมัย

ปุราณะระบุไว้ว่า มหาปัทม หรือ มหาปัทมปติ (แปลตรงตัว "เจ้าแห่งดอกบัวใหญ่") เป็นกษัตริย์นันทะองค์แรก โดยเป็นพระราชโอรสในพระเจ้ามหานันทิน กษัตริย์ศิศุนาคองค์สุดท้าย กับสตรีวรรณะศูทร
ปุราณะ กล่าวถึงพระองค์เป็น เอกรัฐ (อธิปไตยแต่เพียงองค์เดียว) และ sarva-kshatrantaka (ผู้ทำลายกษัตริย์ทั้งปวง) กล่าวกันว่ากษัตริย์ (นักรบและผู้ปกครอง) ที่ถูกพระเจ้ามหาปัทมนันทะกำจัดได้แก่Maithala, Kasheya, Ikshvaku, ปัญจาละ, ศูรเสน, กุรุ, Haihaya, Vitihotra, กลิงคะ และ Ashmaka
มัสยาปุราณะระบุรัชสมัยของพระเจ้ามหาปัทมนันทะไว้ที่ 88 ปี ส่วนวายุปุราณะระบุไว้ที่ 28 ปี ปุราณะยังระบุเพิ่มเติมว่า พะรราชโอรสของพระเจ้ามหาปัทมนันทะ 8 พระองค์ขึ้นครองราชย์ถัดจากพระองค์รวมกันเป็น 12 ปี แต่มีเพียงแค่องค์เดียวเท่ากันที่ระบุพระนามไว้ คือ: Sukalpa
มีการระบุปีทจัดทำพิธีราชาภิเษกหลายแบบ เช่น:
F. E. Pargiter นักภารตวิทยา: 382 ปีก่อน ค.ศ.
R. K. Mookerji นักประวัติศาสตร์: 364 ปีก่อน ค.ศ.
H. C. Raychaudhuri นักประวัติศาสตร์: ป. 345 ปีก่อน ค.ศ.
จุดเริ่มต้นของสมัยนันทะมีการกำหนดว่าเร็วสุดถึงศตวรรษที่ 5 ก่อน ค.ศ.
เอกสารอื่น ๆ เกี่ยวกับกษัตริย์นันทะองค์แรก

ตำราพุทธระบุว่า กษัตริย์องค์แรกแห่งนันทะคือ Ugrasena ไม่ใช่มหาปัทม ตามทฤษฎีหนึ่งระบุไว้ว่า Ugrasena อาจเป็นอีกพระนามหนึ่งของมหาปัทม
ตำราพุทธกล่าวถึง Ugrasena ว่า "ไม่ทราบสายสกุล" ซึ่งต่างจากปุราณะที่ระบุว่าผสมระหว่างเชื้อพระองค์-วรรณะศูทร โดย Mahavamsa-tika ระบุว่า Ugrasena มีพื้นเพจากภูมิภาคชายแดน: เขาถูกกลุ่มโจรจับตัวไป และต่อมาก็กลายเป็นผู้นำกลุ่มนั้น
ข้อมูลกรีก-โรมันระบุว่า กษัตริย์นันทะที่ครองราชในช่วงที่อะเล็กซานเดอร์รุกราน "Agrammes" ซึ่งน่าจะเป็นรูปแปลงจากศัพท์สันสกฤตว่า "Augraseniya" (แปลตรงตัว "บุตรหรือลูกหลานของ Ugrasena")
ตำราพุทธระบุกษัตริย์ 8 องค์ถัดไปเป็นพี่น้องของกษัตริย์นันทะองค์แรก ไม่ใช่พระโอรสตามที่ปรากฏในปุราณะ และตามธรรมเนียมพุทธ นันทะปกครองเป็นเวลา 22 ปี และกษัตริย์องค์สุดท้ายคือพระเจ้าธนานันทะ
รายงานจากตำราเชนอย่าง Parishishtaparvan และ Avashyaka sutra ที่ไม่ได้ระบุพระนาม "มหาปัทม" เช่นกัน กษัตริย์นันทะเป็นบุตรของโสเภณีกับช่างตัดผม ตำราระบุว่านันทะครองราชย์ถัดจากพระเจ้าอุทัยภัทรหลังพระองค์สวรรคตจากกษัตริย์ฝ่ายตรงข้าม
ข้อมูลกรีก-โรมันเสนอแนะว่าผู้ก่อตั้งราชวงศ์นันทะเป็นช่างตัดผมที่ยึดอำนาจจากกษัตริย์องค์สุดท้ายของราชวงศ์ก่อนหน้า Curtius นักประวัติศาสตร์โรมัน (คริสต์ศตวรรษที่ 1) ระบุว่า พระเจ้าโปรสตรัสว่า ช่างตัดผมผู้นี้กลายเป็นอดีตคู่รักของราชินีด้วยรูปลักษณ์ที่น่าดึงดูด ทรยศด้วยการลอบสังหารกษัตริย์ในขณะนั้น แล้วแย่งชิงอำนาจสูงสุดด้วยการแสร้งทำเป็นผู้พิทักษ์เจ้าชายในขณะนั้น จากนั้นค่อยสังหารบรรดาเจ้าชาย กษัตริย์นันทะที่อยู่ร่วมสมัยกับโปรสกับอะเล็กซานเดอร์เป็นบุตรของช่างตัดผมคนนี้
บรรณานุกรรม

Dilip Kumar Ganguly (1984). History and Historians in Ancient India. Abhinav. p. 23. ISBN 978-0-391-03250-7.
H. C. Raychaudhuri (1988) [1967]. "India in the Age of the Nandas / Chandragupta and Bindusara".  ใน K. A. Nilakanta Sastri (บ.ก.). Age of the Nandas and Mauryas (Second ed.). Delhi: Motilal Banarsidass. ISBN 978-81-208-0466-1.
H. C. Raychaudhuri; B. N. Mukherjee (1996). Political History of Ancient India: From the Accession of Parikshit to the Extinction of the Gupta Dynasty. Oxford University Press.
Harihar Panda (2007). Prof. H.C. Raychaudhuri, as a Historian. Northern Book Centre. ISBN 978-81-7211-210-3.
Irfan Habib; Vivekanand Jha (2004). Mauryan India. A People's History of India. Aligarh Historians Society / Tulika Books. ISBN 978-81-85229-92-8.
K. D. Sethna (2000). Problems of Ancient India. New Delhi: Aditya Prakashan. ISBN 81-7742-026-7.
Mookerji, Radha Kumud (1988) [first published in 1966], Chandragupta Maurya and his times (4th ed.), Motilal Banarsidass, ISBN 81-208-0433-3
Shah, Natubhai (2004) [First published in 1998], Jainism: The World of Conquerors, vol. I, Motilal Banarsidass, ISBN 978-81-208-1938-2
Upinder Singh (2016). A History of Ancient and Early Medieval India: From the Stone Age to the 12th Century. Pearson Education. ISBN 978-93-325-6996-6.
| ก่อนหน้า |  | พระเจ้ามหาปัทมนันทะ |  | ถัดไป |
| --- | --- | --- | --- | --- |
| พระเจ้ามหานันทิน 345 ปีก่อนคริสตกาล |  | พระเจ้าราชวงศ์นันทะ   (345 - 329 ปีก่อนคริสตกาล) |  | พระเจ้าธนนันทะ 329 ปีก่อนคริสตกาล |
ขอบเขตโดยประมาณของจักรวรรดินันทะ ป. 325 ปีก่อน ค.ศ.
ธงชาติสิงคโปร์

| --- | --- |


การใช้: ธงชาติ 
สัดส่วนธง: 2:3
ประกาศใช้: 3 ธันวาคม พ.ศ. 2502 (65 ปี)(ค.ศ. 1959)
ลักษณะ: ธงแถบตามยาวสองสีแบ่งครึ่งกลางธง แถบสีแดงอยู่ด้านบน แถบสีขาวอยู่ด้านล่าง ที่มุมธงบนด้านคันธงมีรูปพระจันทร์เสี้ยว ถัดจากรูปดังกล่าวมีรูปดาวห้าแฉก 5 ดวง เรียงเป็นรูปห้าเหลี่ยมด้านเท่า รูปเหล่านี้เป็นสีขาว
 
ธงชาติสิงคโปร์ เป็นธงสี่เหลี่ยมผืนผ้า กว้าง 2 ส่วน ยาว 3 ส่วน ประกอบด้วยแถบสองสีแบ่งครึ่งกลางธง แถบสีแดงอยู่ด้านบน แถบสีขาวอยู่ด้านล่าง ที่มุมธงบนด้านคันธงมีรูปพระจันทร์เสี้ยว ถัดจากรูปดังกล่าวมีรูปดาวห้าแฉก 5 ดวง เรียงเป็นรูปห้าเหลี่ยมด้านเท่า รูปเหล่านี้เป็นสีขาว  ธงนี้เริ่มใช้เมื่อวันที่ 3 ธันวาคม พ.ศ. 2502 ซึ่งเป็นปีที่สิงคโปร์ได้สิทธิปกครองตนเองจากจักรวรรดิอังกฤษ และถือเป็นธงชาติของรัฐเอกราชเมื่อสิงคโปร์ประกาศเอกราชในวันที่ 9 สิงหาคม พ.ศ. 2508 (ค.ศ. 1965)
ความหมายสำคัญขององค์ประกอบต่างๆ ในธง อันได้แก่ สีแดง หมายถึงภราดรภาพและความเสมอภาคของมนุษย์โดยทั่วหน้า สีขาว หมายถึงความบริสุทธิ์และความดีงามที่แพร่หลายและคงอยู่ตลอดกาล รูปพระจันทร์เสี้ยว ซึ่งเป็นจันทร์เสี้ยวข้างขึ้น หมายถึงความเป็นชาติใหม่ที่ถือกำเนิดขึ้น ดาว 5 ดวง หมายถึงอุดมคติ 5 ประการของชาติ ได้แก่ ประชาธิปไตย สันติภาพ ความก้าวหน้า ความยุติธรรม และความเสมอภาค
ประวัติ

ในช่วงคริสต์ศตวรรษที่ 19 สิงคโปร์อยู่ภายใต้การปกครองของอังกฤษ โดยเป็นส่วนหนึ่งของอาณานิคมช่องแคบ หรือสเตรดส์เซตเทิลเมนต์ ธงของอาณานิคมช่องแคบมีลักษณะเป็นธงแสดงสัญชาติสีน้ำเงินของอังกฤษ ตรงมุมล่างขวามีรูปสี่เหลี่ยมข้าวหลามตัดสีแดง มีแถบวายสีขาวพาดผ่าน และมีมงกุฎสีทอง 3 องค์ที่ใช้สื่อถึงดินแดนทั้ง 3 แห่งของอาณานิคมช่องแคบ นั่นคือ สิงคโปร์ มะละกา และปีนัง
อาณานิคมที่เมืองสิงคโปร์ไม่มีธงเป็นของตนเอง จนเมื่อปี ค.ศ. 1911 ได้มีการประกาศใช้ตราประจำเมืองสิงคโปร์ ต่อมาในช่วงสงครามโลกครั้งที่สอง เมื่อสิงคโปร์ถูกยึดครองโดยจักรวรรดิญี่ปุ่น ก็มีการใช้ธงฮิโนมารุในกองทัพและตามงานสาธารณะต่างๆ จนเมื่อสงครามโลกครั้งที่สองสิ้นสุดลง สิงคโปร์ก็ถูกยกสถานะเป็นคราวน์โคโลนี จึงมีการประกาศใช้ธงของตนเอง เป็นธงที่มีลักษณะคล้ายกับธงของอาณานิคมช่องแคบ แต่มีมงกุฎเพียง 1 องค์ และมีแถบวายสีแดงพาดผ่าน
สิงคโปร์ได้รับสิทธิ์ในการปกครองตนเองภายใต้จักรวรรดิอังกฤษเมื่อวันที่ 3 มิถุนายน ค.ศ. 1959 หกเดือนต่อมา เมื่อวันที่ 3 ธันวาคม ค.ศ. 1959 นายยูซฟ บิน อิซฮัก ได้เข้ารับตำแหน่งเป็น ยังดีเปอร์ตวนเนการา คนที่สองของสิงคโปร์ และได้มีการประกาศใช้ธงชาติใหม่ พร้อมกับเพลงชาติและตราแผ่นดินใหม่ ซึ่งธงชาตินี้ก็ได้ถูกใช้มาจนถึงปัจจุบัน
ธงชาติของสิงคโปร์นั้นใช้เวลาในการออกแบบสองเดือน มีคณะกรรมาธิการนำโดยนายโต ชิน ไชย เป็นผู้ออกแบบ ในช่วงแรกนั้น นายโตต้องการให้ธงชาติทั้งผืนเป็นสีแดง แต่คณะรัฐมนตรีสิงคโปร์ไม่เห็นด้วย เนื่องจากในสมัยนั้นสีแดงมีความเกี่ยวโยงกับลัทธิคอมมิวนิสต์ นายลี กวน ยู นายกรัฐมนตรีคนแรกของสิงคโปร์ ระบุไว้ว่า ประชาชนชาวจีนในสิงคโปร์ต้องการให้ธงชาติใหม่มีดาว 5 ดวง เหมือนกับธงชาติของสาธารณรัฐประชาชนจีน ส่วนประชาชนชาวมาเลย์ต้องการให้ธงชาติมีพระจันทร์เสี้ยว สัญลักษณ์ทั้งสองจึงถูกนำมาผสมผสานกันให้เกิดเป็นธงชาติสิงคโปร์
ธงของอาณานิคมช่องแคบ ระหว่าง ค.ศ. 1874 - 1925
ธงของอาณานิคมช่องแคบ ระหว่าง ค.ศ. 1925 - 1946
ธงของอาณานิคมสิงคโปร์ ระหว่าง ค.ศ. 1946 - 1952
ธงของอาณานิคมสิงคโปร์ ระหว่าง ค.ศ. 1952 - 1959
ธงสำคัญอื่น ๆ

นอกเหนือไปจาธงชาติ ยังมีธงสำคัญอย่างที่ใช้ในทางราชการดังนี้
| ภาพธง | ประเภทการใช้ | คำอธิบาย | สัดส่วน กว้าง:ยาว |
| --- | --- | --- | --- |
|  |  ธงประธานาธิบดี | ธงซึ่งใช้หมายตำแหน่งประธานาธิบดีแห่งสาธารณรัฐสิงคโปร์เป็นธงที่ดัดแปลงลักษณะมาจากธงชาติ พื้นเป็นธงสีแดง มีรูปหมู่ดาวและเดือนเสี้ยวขนาดใหญ่อยู่กลางธง  ตามเอกสารของทำเนียบประธานาธิบดีระบุว่าสีพื้นและรูปสัญลักษณ์ดังกล่าวให้เป็นไปตามลักษณะที่ปรากฏในธงชาติ  ธงนี้ชักขึ้นประจำทำเนียบประธานาธิบดีระหว่างเวลา 8:00 น. - 18:00 น. หรือจนกว่าประธานาธิบดีจะออกจากทำเนียบเพื่อไปยังที่พักส่วนตัว | 2:3 |
|  |  ธงแสดงสัญชาติสีแดง | "ธงเรือแดงของสิงคโปร์" ซึ่งใช้โดยเรือพลเรือนที่ขึ้นทะเบียนของประเทศสิงคโปร์ เป็นธงสีแดงมีรูปเดือนเสี้ยวและดาวห้าดวงบรรจุภายในวงแหวน ความกว้าง 1 ส่วน ความยาว 2 ส่วน อ้างอิงตามองค์การการเดินเรือและการท่าเรือแห่งประเทศสิงคโปร์ (Maritime and Port Authority of Singapore - MPA) ธงนี้ใช้บนเรือของสิงคโปร์แทนธงชาติ นายเรือ เจ้าของเรือ และเจ้าหน้าที่ของเรือในบังคับสิงคโปร์ลำใดไม่ชักธงนี้จะถูกปรับตามอัตราโทษที่กำหนดไว้ใน | 1:2 |
|  |  ธงแสดงสัญชาติสีขาว | กระทรวงกลาโหมของสิงคโปร์ได้กำหนดธงนาวีสำหรับกองทัพเรือขึ้นในปี พ.ศ. 2510 และกำหนดให้ใช้ในเรือทุกลำที่สังกัดในกองทัพเรือสิงคโปร์ เอกสารกำหนดแบบธงของกระทรวงกลาโหม โดยกำหนดชื่อของธงนี้เป็น "Singapore Naval Force Ensign" หมายเลขเอกสารที่ Misc. 1 of 1967 ระบุไว้ว่า "ธงนาวีสิงคโปร์ (Singapore Naval Force Ensign) เป็นธงสีขาว มีรูปสี่เหลี่ยมผืนผ้าสีแดงที่มุมธงบนด้านคันธงบรรจุรูปเดือนเสี้ยวเคียงดาวห้าดวงเรียวเป็นรูปวงกลม รูปทั้งหมดนี้สีขาว และมีรูปดาวแปดทิศสีแดงมีเส้นในขาวที่มุมธงล่างด้านชายธง  สัดส่วนความกว้างต่อความยาวของธงเป็น 1:2 เดือนเสี้ยวและหมู่ดาวมาจากสัญลักษณ์ที่ปรากฏในธงชาติ ดาวแปดทิศหมายถึงเข็มทิศของนักเดินเรือ" ธงดังกล่าวนี้ได้เข้ามาใช้แทนที่ธงเรือสีน้ำเงิน (ซึ่งปัจจุบันใช้สำหรับเรืออื่นของรัฐบาลที่ไม่เกี่ยวข้องกับกิจการทหาร) ในพิธีการหนึ่งของกองทัพเรือที่ Telok Ayer Basin เมื่อ พ.ศ. 2510 | 1:2 |
|  |  ธงแสดงสัญชาติสีน้ำเงิน | ธงเรือรัฐบาลของสิงคโปร์ได้มีการกำหนดขึ้นครั้งแรกในปี พ.ศ. 2503 และใช้ในเรือของรัฐบาลทุกลำที่ไม่ได้สังกัดกองทัพ เช่น เรือยามฝั่ง เป็นต้น  เอกสารกำหนดแบบธงของกระทรวงกลาโหมสิงค์โปร์ซึ่งกำหนดชื่อของธงนี้เป็น "State Marine Ensign" หมายเลขเอกสารที่ Misc. 6 of 1960 บรรยายความไว้ว่า "ธงเรือรัฐบาล (The State Marine Ensign) เป็นธงพื้นสีน้ำเงิน มีรูปสี่เหลี่ยมผืนผ้าสีแดงที่มุมธงบนด้านคันธงบรรจุรูปเดือนเสี้ยวเคียงดาวห้าดวงเรียวเป็นรูปวงกลม รูปทั้งหมดนี้สีขาว และมีรูปดาวแปดทิศสีแดงสลับขาวที่มุมธงล่างด้านชายธง  สัดส่วนความกว้างต่อความยาวของธงเป็น 1:2 สีน้ำเงินหมายถึงทะเล เดือนเสี้ยวและหมู่ดาวมาจากสัญลักษณ์ที่ปรากฏในธงชาติ ดาวแปดทิศหมายถึงเข็มทิศของนักเดินเรือ" | 1:2 |
ดูเพิ่ม

รายชื่อธงในประเทศสิงคโปร์
ตราแผ่นดินของสิงคโปร์
มาจูละห์ ซีงาปูรา
แหล่งข้อมูลอื่น

ธงชาติสิงคโปร์ ที่ Flags of the World (อังกฤษ)
ธงชาติสิงค์โปร์ - World Flag Database
ธงราชการกองทัพสิงค์โปร์สมัยอาณานิคมอังกฤษ
ธงราชการกองทัพสิงค์โปร์
แอนดี คิง

| 0 | 1 | 2 | 3 |
| --- | --- | --- | --- |
 คิงกับเวลส์ใน ค.ศ. 2016
ข้อมูลส่วนตัว
ชื่อเต็ม:  แอนดรูว์ ฟิลิป คิง
วันเกิด:   (1988-10-29) 29 ตุลาคม ค.ศ. 1988 (36 ปี)
สถานที่เกิด:  บาร์นสเตเพิล อังกฤษ
ส่วนสูง:  6 ft 0 in (1.84 m)
ตำแหน่ง:  กองกลาง
ข้อมูลสโมสร
สโมสรปัจจุบัน:  บริสตอล ซิตี
หมายเลข:  10
สโมสรเยาวชน
1998–2004:  เชลซี
2004–2006:  เลสเตอร์ซิตี
สโมสรอาชีพ*
| ปี |  ทีม |  ลงเล่น |  (ประตู) |
| 2006–2020 |  เลสเตอร์ซิตี |  329 |  (55) |
| 2018 |  → สวอนซีซิตี (ยืม) |  11 |  (2) |
| 2019 |  → ดาร์บีเคาน์ตี (ยืม) |  4 |  (0) |
| 2019 |  → เรนเจอส์ (ยืม) |  2 |  (0) |
| 2020 |  → ฮัดเดอส์ฟีลด์ทาวน์ (ยืม) |  14 |  (0) |
| 2021 |  โอฮา เลอเฟิน |  1 |  (0) |
| 2021– |  บริสตอล ซิตี |  9 |  (1) |
ทีมชาติ‡
| 2007–2008 |  เวลส์ อายุไม่เกิน 19 ปี |  7 |  (0) |
| 2007–2010 |  เวลส์ อายุไม่เกิน 21 ปี |  10 |  (2) |
| 2009– |  เวลส์ |  50 |  (2) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 23:47, 18 ตุลาคม 2021 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 20:08, 20 พฤศจิกายน 2018 (UTC)
แอนดรูว์ ฟิลิป คิง (เกิดวันที่ 29 ตุลาคม ค.ศ. 1988) เป็นนักฟุตบอลอาชีพชาวเวลส์ ตำแหน่งกองกลาง ปัจจุบันเล่นให้กับบริสตอล ซิตี ​ใน อีเอฟแอลแชมเปียนชิป และทีมชาติเวลส์
คิงได้ลงเล่นให้เลสเตอร์รวมทุกรายการกว่า 375 นัด เขาชนะเลิศลีกวัน, แชมเปียนชิป และพรีเมียร์ลีก ในปี 2009, 2014 และ 2016 ตามลำดับ ทำให้เขากลายเป็นผู้เล่นคนแรกและคนเดียวที่ชนะเลิศลีกสูงสุดสามระดับแรกกับสโมสรเดียวในยุคพรีเมียร์ลีก
แม้ว่าจะเกิดในอังกฤษ แต่คิงลงเล่นทีมชาติให้แก่เวลส์ เนื่องจากมีเชื้อสายเวลส์จากปู่ของเขา เขาได้ลงเล่นทีมชาติครั้งแรกใน ค.ศ. 2009 จนถึงปัจจุบัน ก็ได้ลงเล่นทีมชาติไป 50 นัดแล้ว เขาเป็นส่วนหนึ่งของทีมชาติชุดที่เข้าไปถึงรอบรองชนะเลิศในฟุตบอลชิงแชมป์แห่งชาติยุโรป 2016
สถิติอาชีพ > ทีมชาติ

| ทีมชาติ | ปี | ลงเล่น | ประตู |
| --- | --- | --- | --- |
| เวลส์ | 2009 | 3 | 0 |
| เวลส์ | 2010 | 3 | 1 |
| เวลส์ | 2011 | 5 | 0 |
| เวลส์ | 2012 | 4 | 0 |
| เวลส์ | 2013 | 8 | 1 |
| เวลส์ | 2014 | 5 | 0 |
| เวลส์ | 2015 | 4 | 0 |
| เวลส์ | 2016 | 7 | 0 |
| เวลส์ | 2017 | 5 | 0 |
| เวลส์ | 2018 | 6 | 0 |
| ทั้งหมด | ทั้งหมด | 50 | 2 |
สถิติอาชีพ > ประตูในนามทีมชาติ

| ลำดับ | วันที่ | สนาม | นัดที่ | คู่แข่ง | ประตู | ผล | รายการแข่งขัน | อ้างอิง |
| --- | --- | --- | --- | --- | --- | --- | --- | --- |
| 1 | 11 สิงหาคม 2010 | Parc y Scarlets, Llanelli, เวลส์ | 4 |  ลักเซมเบิร์ก | 3–1 | 5–1 | กระชับมิตร |  |
| 2 | 16 พฤศจิกายน 2013 | คาร์ดิฟฟ์ซิตีสเตเดียม คาร์ดิฟฟ์ เวลส์ | 23 |  ฟินแลนด์ | 1–0 | 1–1 | กระชับมิตร |  |
เกียรติประวัติ

เลสเตอร์ซิตี
พรีเมียร์ลีก: 2015–16
ฟุตบอลลีกแชมเปียนชิป: 2013–14
ฟุตบอลลีกวัน:: 2008–09
รางวัลส่วนตัว
ผู้เล่นเยาวชนแห่งปี เลสเตอร์ซิตี: 2008–09
ผู้เล่นยอดเยี่ยมของผู้เล่นแห่งปี เลสเตอร์ซิตี: 2009–10 (ชนะร่วม), 2010–11
ทีมยอดเยี่ยมแห่งปี พีเอฟเอ: แชมเปียนชิป 2010–11